ULTIMATE Date Night # 9 - INTIEM
Welkom by # 9 in ons reeks van ULTIMATE Date Nights!
Het jy dalk verlede week se date night gemis? Moenie bekommerd wees nie, hier is die skakel: https://intiem.co.za/ultimate-date-night-nr8
Ultimate Date Night # 9 OPSIE 1
Ultimate Date Night # 9 OPSIE 2
1. Ultimate Date Night # 9 OPSIE 1
Ons is terug op vlak 4 van grendeltyd en dis 'n goeie verskoning om by die huis te bly… maar nie om "date night" af te skeep nie! Die week gaan ons 'n spa-dag by die huis hou! Jy behoort baie van die items in jul badkamerkassie te hê, maar anders kan jy op een van jou gunsteling aanlyn portale so paar goedjies bestel en laat aflewer… Onthou die kerse, masseerolie en gesigmaskers (nee, nie die covid tipe masker nie….). Bederf mekaar van kop tot toon! Begin met 'n gesigmasker en kopmassering, 'n mani en pedi, 'n lekker voetbederf… Julle kan self besluit hoe gewaagd julle spa is… Veral as dit by die vollyfmasserings vir die seer spiere kom. Onthou, elkeen moet ewe veel bederf word! So laat manlief bv eerste vir vroulief 'n gesigmasker aansit, dan is dit vroulief se beurt om manlief s'n aan te sit. Werk so deur die lysie… van koop tot toon…
2. Ultimate Date Night # 9 OPSIE 2
Vier jul gunsteling "geleentheid".
Is julle mal oor Valentynsdag? Kersfees? Paasfees? Moedersdag? Kies 'n dag en vier dit! Bv, as julle weer Valentynsdag vier, beplan 'n romantiese aand met sjokolade, kerse en 'n lekker fliek. Trek rooi aan… en onthou die verleidelike onderklere. Is julle lus vir Kersfees in Junie? Slaan die Kersboom op, en draai vir mekaar geskenkies toe. Of vier sommer julle huweliksherdenking… Hierdie is 'n geleentheid om lekker kreatief te dink en te doen net waarvoor julle lus is!
Roomys in die winter….
Daar is iets sensueel aan roomys… Hierdie week ontwerp julle jul eie "Sundaes". Wees kreatief met verskillende kombinasies – smarties, aarbeie, sjokolade, dalk so bietjie likeur… Rond dit af met 'n lekker "flake" en gaan eet dit in die bed….Lepels is natuurlik opsioneel…
#WitWarmWenk – Moenie so vasgevang wees in die hede, dat julle die spesiale oomblikke in julle verlede heeltemal vergeet nie. Gaan haal so nou en dan jul ou foto-albums uit en blaai daardeur. Of hou 'n foto-aand met al die fotos op jul selfone. Die lewe is so gejaagd – soms moet ons tyd maak om stil te staan by 'n spesifieke herinnering en dit net weer van voor af beleef en waardeer.